Dragi dijaki,

z varnostnim ukrepom zaprtja vseh knjižnic bralci k sreči ne ostajamo brez knjig. Če nimate zalog doma ali pa ste že prebrali vse iz domače knjižnice, obstaja tudi **BIBLOS** –spletna knjižnica ([www.biblos.si](http://www.biblos.si)), kjer si lahko **brezplačno** izposodite e-knjige (proti plačilu pa po želji tudi kupite).

Ker ste vsi dijaki vpisani v Osrednjo knjižnico Celje, boste lahko kot njihovi člani brez težav dostopali do **brezplačne** izposoje elektronskih knjig na portalu Biblos.

|  |
| --- |
| **KAKO DO E-KNJIG?**  **I.** VPIS NA PORTAL  **1.** Potrebujete **člansko številko** in **geslo** za MOJO KNJIŽNICO (cobiss).  Če gesla nimate in/ali ne poznate svoje članske št., prosim, kontaktirajte gospo Alenko Hren Medved iz celjske knjižnice po e-pošti: [alenka.hren.medved@knjiznica-celje.si](mailto:alenka.hren.medved@knjiznica-celje.si), ki vam bo to uredila.  **2.** Na začetni strani [www.biblos.si](http://www.biblos.si) v prijavnem obrazcu (na vrhu strani) vpišete:   * **uporabniško ime**, ki je sestavljeno iz akronima knjižnice + vaše knjižnične/članske izkaznice * Nato vpišete **geslo**, ki ga imate oziroma ga boste še pridobili za servis Moja knjižnica (Cobiss).   Torej: sikce + številka (brez presledka za akronimom)  **II.** IZPOSOJA   * V katalogu e-knjig poiščete želeno knjigo in pritisnete gumb **IZPOSODI**, nato pa še gumb **PRENESI**. * Izposojene lahko imate lahko največ 4 e-knjige. E-knjiga je izposojena za največ 14 dni, nato se samodejno vrne. Zamudnine ni.   **NA KATERIH NAPRAVAH LAHKO BERETE E-KNJIGE?**  1. NA TELEFONIH IN TABLICAH  Aplikacijo **Biblos 2** prenesete s spletne trgovine Google Play ali App Store.  2. NA RAČUNALNIKU  Za branje na računalniku potrebujete program **Adobe Digital Editions**, ki ga lahko prenesete brezplačno.  3. NA BRALNIKIH  (inkBOOK, Kobo, PocketBOOK, Bokeen …)  Podprti so vsi bralniki, ki podpirajo zaščiten format e-knjig Epub drm in uporabljajo operacijski sistem Android 4.2 ali novejše različice |

*Vir: Biblos Beletrina. Promocijska zloženka.*

Za vse dodatne informacije o uporabi Biblosa pišite na e-naslov [tanja.tratensek@gcc.si](mailto:tanja.tratensek@gcc.si) ali vsak dan med 9. in 17. uro pokličite Osrednjo knjižnico Celje na 03 426 17 14.

V priponki prilagam še brošuro.

V svoji zbirki E-GRADIV pa vam Osrednja knjižnica Celje poleg e-knjižnice Biblos na povezavi <https://www.knjiznica-celje.si/e-knjiznica/podatkovne-zbirke-z-dostopom-na-daljavo> ponuja tudi:

|  |
| --- |
| * PODATKOVNE E-ZBIRKE Z DOSTOPOM NA DALJAVO   Do njih prav tako dostopate s člansko št. in geslom   * PROSTO DOSTOPNE E-ZBIRKE   Do njih dostopate brez gesla. |

Če boste potrebovali kakršno koli pomoč, mi pišite po e-pošti.

V naslednjih dneh vam bom poslala bom tudi nekaj povezav do brezplačnih e-knjig v angleščini pa še kakšen namig za dobro branje bomo objavili na FB strani GCC.

Ko iz odgovornosti in solidarnosti do sebe in do vseh v naši družbi ostajamo v varnem zavetju doma, je to tudi priložnost in čas za druženje s knjigami, za odkrivanje zakladov, ki jih nosijo v sebi, da nas nasmejejo, potolažijo in tudi opogumijo.

**#Berite in predvsem ostanite zdravi!**

Lepo vas pozdravljam.

Vaša knjižničarka Tanja Tratenšek, prof.

**Pa še to:**

Ponovno vam sporočam, da se vam zamudnina v teh dneh, ko je naša šolska knjižnica zaprta NE OBRAČUNAVA.

Sama bom podaljšanje gradiva v Cobissu uredila za vsakega od vas posebej. Ker pa vas je veliko, bo trajalo nekaj časa. Če boste v tem tednu po e-pošti morda prejeli sistemsko obvestilo o zamudnini oziroma poteku roka izposoje, ga, prosim, vzemite kot brezpredmetnega. Pomeni le, da še niste prišli na vrsto.